Document ID: 32010D0672

A BIZOTTSÁG HATÁROZATA
(2010. november 5.)
a penflufénnek és a fluxapiroxadnak a 91/414/EGK tanácsi irányelv I. mellékletébe való lehetséges felvétele céljából részletes vizsgálatra benyújtott dossziék teljességének elvi elismeréséről
(az értesítés a C(2010) 7439. számú dokumentummal történt)
(EGT-vonatkozású szöveg)
(2010/672/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (3) bekezdésére,
mivel:
(1)
A 91/414/EGK irányelv előírja a növényvédő szerekben való felhasználásra engedélyezett hatóanyagok európai uniós listájának összeállítását.
(2)
A penflufén hatóanyagra vonatkozó dossziét a Bayer CropScience AG nyújtotta be 2009. december 9-én az Egyesült Királyság hatóságaihoz, a hatóanyagnak a 91/414/EGK irányelv I. mellékletébe való felvételére irányuló kérelemmel együtt.
(3)
A fluxapiroxad hatóanyagra vonatkozó dossziét a BASF SE nyújtotta be 2009. december 11-én az Egyesült Királyság hatóságaihoz, a hatóanyagnak a 91/414/EGK irányelv I. mellékletébe való felvételére irányuló kérelemmel együtt.
(4)
Az Egyesült Királyság hatóságai jelezték a Bizottságnak, hogy előzetes vizsgálat alapján az érintett hatóanyagokra vonatkozó dossziék úgy tűnik, megfelelnek a 91/414/EGK irányelv II. mellékletében megállapított adat- és információszolgáltatási követelményeknek. A benyújtott dossziék úgy tűnik, megfelelnek egy, az adott hatóanyagokat tartalmazó növényvédő szerre vonatkozóan a 91/414/EGK irányelv III. mellékletében megállapított adat- és információszolgáltatási követelményeknek is. Ezt követően a dossziékat a kérelmezők eljuttatták a Bizottsághoz és a többi tagállamhoz a 91/414/EGK irányelv 6. cikkének (2) bekezdésének megfelelően, majd a dossziékat átadták az Élelmiszerlánc- és Állat-egészségügyi Állandó Bizottságnak.
(5)
E határozattal hivatalosan meg kell erősíteni európai uniós szinten, hogy a dossziék elvben megfelelnek a II. mellékletben megállapított adat- és információszolgáltatási követelményeknek, az érintett hatóanyagokat tartalmazó legalább egy növényvédő szer esetében pedig a 91/414/EGK irányelv III. mellékletében meghatározott követelményeknek.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az e határozat mellékletében meghatározott hatóanyagokra vonatkozó, a Bizottsághoz és a tagállamokhoz az e hatóanyagoknak a 91/414/EGK irányelv I. mellékletébe történő felvétele céljából benyújtott dossziék elvben megfelelnek az említett irányelv II. mellékletében megállapított adat- és információszolgáltatási követelményeknek.
A dossziék - figyelemmel a javasolt felhasználásra - egy, a hatóanyagot tartalmazó növényvédő szer tekintetében megfelelnek a 91/414/EGK irányelv III. mellékletében megállapított adat- és információszolgáltatási követelményeknek is.
2. cikk
A referens tagállam folytatja az 1. cikkben említett dossziék részletes vizsgálatát, és a Bizottságnak a lehető leghamarabb, de legkésőbb 2011. december 31-ig megküldi vizsgálatai következtetéseit, az 1. cikkben említett hatóanyagoknak a 91/414/EGK irányelv I. mellékletébe történő felvételére vagy a felvétel megtagadására, illetve a felvétellel kapcsolatos feltételekre vonatkozó ajánlásokkal együtt.
3. cikk
Ennek a határozatnak a tagállamok a címzettjei.
Kelt Brüsszelben, 2010. november 5-én.

Labels: 10
7
3
6
12